section_heading: Svibanj 1942.
paragraph_text: Početkom svibnja u selima Marinske kotline bilo je sakupljeno i predano četi 40 pušaka, 2 pištolja i oko 9000 metaka. Nešto oružja i streljiva dobilo se iz Dubrave kraj Šibenika, Lepenice, Rogoznice i Bristivice od seljaka koji ga ranije nisu htjeli predati objašnjavajući da je to za njih i da će oni ići u partizane kada bude opći ustanak.